Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: [16. számú melléklet a 217/1998. (XII. 30.) Korm. rendelethez]
Paragraph Index: 695

(5) A kötelezettségvállalások alapján az éves költségvetési javaslatban a fejezet részére kiadott költségvetési keretösszegen belül a fejezet felügyeletét ellátó szerv a fejezeti kezelésű előirányzatok között, önálló alcímen köteles bevételként és kiadásként megtervezni az EU támogatásokat, valamint támogatásként és kiadásként a hazai társfinanszírozás általános forgalmi adóval növelt összegét. Az egyes előcsatlakozási eszközöket külön jogcím-csoportokon, az ezekhez tartozó egyes konkrét programokat, illetve projekteket pedig önálló jogcímeken kell megjeleníteni. A Kormány kötelezettségvállalása alapján a fejezet felügyeletét ellátó szerv a megfelelő célelőirányzatból köteles elkülöníteni és külön költségvetési soron megtervezni és megjeleníteni az éves társfinanszírozás előirányzatát.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes